**Libertate**

*Vasi Cojocaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă o pasăre se așează pe sârma ghimpată

a gardului ce te separă de viață,

e semnul prin care Dumnezeu

îți arată că există speranță.

Dacă o pasăre trece, la tine-n celulă,

printre gratii reci și nesimțitoare,

Dumnezeu îți arată o cale a gândului

spre libertate.

Dacă auzi triluri de păsări

după ziduri dușmane și mute,

Dumnezeu îți șoptește că,

Adânc, in sinele tău,

sufletul ți-e liber și cântă.